มีอาการคัดจมูก ตันมูกด้านซ้าย รู้สึกไม่โล่เหมือนอีกข้าง แต่ไม่มีน้ำมูกเป็นมานานเป็นปีๆแล้ว เกิดจากอะไรได้บ้างครับ
สวัสดีค่ะ งาน,สาเหตุของอาการคัดจมูกข้างซ้าย แบ่งออกเป็น1. อากาศที่ผ่านเข้า หรือออกจากจมูกน้อยลง ซึ่งเกิดจากเยื่อบุจมูกที่บวมมากขึ้นและมีการเพิ่มปริมาณของน้ำมูก เช่น โรคจมูกอักเสบภูมิแพ้ โรคไซนัสอักเสบ, โรคริดสีดวงจมูก เป็นต้น2. อากาศที่ผ่านเข้า หรือออกจากจมูกน้อยลง ซึ่งเกิดจากความผิดปกติทางกายวิภาค เช่น กระดูกเทอร์บิเนทอันล่างยื่นเข้ามาในโพรงจมูกมากผิดปกติ, ผนังกั้นช่องจมูกคด, ความผิดปกติบริเวณลิ้นจมูก (nasal valve), รูบริเวณหลังโพรงจมูกตัน (choanal atresia) หรือเกิดมีเนื้องอกในรูจมูก เป็นต้น3. เป็นความรู้สึกที่มีอากาศผ่านเข้า หรือออกจากจมูกน้อยลง ทั้งๆที่ไม่มีอากาศที่ผ่านเข้าหรือออกจากจมูกน้อยลงจริง เช่น โรคจมูกอักเสบเหี่ยวฝ่อ (atrophic rhinitis), ผนังกั้นช่องจมูกทะลุ (septal perforation), ผู้ป่วยหลังผ่าตัดจมูก หรือไซนัส เป็นต้นหากอาการเป็นมานานหลายปีแล้ว แนะนำควรไปพบแพทย์เฉพาะทางหู-คอ-จมูก เพื่อตรวจหาสาเหตุและรักษาค่ะ ในเบื้องต้น หากยังไม่ได้มีอาการผิดปกติอื่นๆ แนะนำยังไม่ควรทานยาอะไรไปค่ะ